Grand bleu de Gascogne
O Grand Bleu de Gascogne ("Seguggio françeize da Guascogna") a l'è una razza originaia da Guascogna, into Sud-Ovest da França. A l'è consciderâ una razza ben antiga. A-o ritorno da una spediçion militâ inte Ardenne, Gaston Phoebus, o portò inta Contea de Béarn di “chen de Sant’Uberto”, neigro-affogæ e ascì gianchi, i quæ son i antenæ de questa razza. De fæto, questi chen fun dapœu incroxæ con di seguggi do posto, e i produti de sti accobbiamenti dettan vitta a-o Grand Bleu, into quæ s'avverte ancon d'e caratteristeghe do Bloodhound, comme presempio l’olfatto ben sviluppao, ma ascì pe i esemplæ neigro-affogæ, no ammissi da-o Standard de razza, che de votte compariscian inte cocciolæ. O l'è un can ch'o g'ha avúo o privileggio de êse a razza prediletta de moltiscimi personaggi storichi importanti. Questi chen han fæto parte de mute de Enrico IV, re de França. A livrea do Grand Bleu a l'è sempre ciu raffinâ, graçie a-o travaggio de accurâ seleçion eseguio da-i allevatoî e graçie ascì a l’influença do climma cado e secco da zona inta quæ o vive da benben di anni. Ancœu a no l'è una razza goæi diffusa.
Aspetto generâ[Càngia | modifica wikitesto]
Can de media-grande taggia. O so manto e a so esprescion forman un insemme tipico scimile a nisciun âtro can. E so caratteristeghe son sorvetutto into mantello e ascì inta testa, ch'a l'è ben nobile e ben françeize. O so caratteristego mantello blœu, formao da una mescciua de pei neigri e gianchi in sce tutto o corpo con piccene macce spantegæ in sce-o tronco, de quæ soltanto un pâ son ciu evidente. A so andatua a l'è do tutto scingolâ. O no trotta, ma o galoppa, ço o comporta o rollî do dorso a caosa da region lombâ longa.
Carattere[Càngia | modifica wikitesto]
A l'è una razza paxe, tranquilla e amooza. A l'è un po’ pigra, scrupolosa e coraggiosa into travaggio. O Grand Blue o l'è affæto affidabile pe-o so gran equilibbrio. O l'è bon a affrontâ di animæ aggrescivi, ma o no l'adentiâ mai l’ommo. A razza a l'è stæta seleçionâ pe-a caccia a-o lovo e a-i gren animæ sarvæghi, ma o se dimostra abile ascì inta caccia a-a levre e a-o cinghiale, so nemigo ziao: o vegne dœuviao in sce questi animæ in Itallia ascì.
Áteçça: - mascci tra i 65 e i 72 cm - femmine tra i 62 e i 68 cm.
Peiso: o varria da 32 a 35 kg.
Tronco: toraxe ben sviluppao inte tutti i diametri, âto, largo e profondo, o razonze aomanco o livello do gommio. Costiggiœue mediamente arriondæ. Dorso ciutosto longo, ma ben sostegnúo. Ren un pó ciatte, ma sença eccesso. Ventre ciatto e disceizo. I anche son sporzente. A groppa assæ obliqua e a punta de cœusce leggiamente cazente.
Testa e moro: ciutosto forte e de forma allonghia. A pelle ch'a-a crœuve a l'è assæ lasca e a forma uña ò doe ceighe longo e masche. O sorco frontâ o l'è poco accentoao. Moro longo, forte, leggiamente montonin. Lerfe assæ cazente. Commissua labiâ ben accentuâ. Cranio un po arriondao e no troppo largo. Cresta oçipitâ assæ prononçiâ.
Tartuffo: neigro e ben sviluppao.
Denti: completi into numero e int'o sviluppo.
Collo: mediamente longo, con linia superiô arcoâ e ch'a pœu presentâ zovæa.
Oege: attaccæ ben basse, sottî e incartoçæ. Se se poñan longo a linnia da mascella, devan aomanco razonze l’estremitæ do tartuffo e de spesso oltrepassâla.
Œuggi: coverti de spesse parpelle, appan un po affuxi.
Arti: anterioî munii de forti avambraççi e de grosci tèndini, ofran un bon punto d’appoggio. Se doviâ çercâ de megioâ i arti posterioî, che spesso son poco sviluppæ in rapporto a-i anterioî. I garretti vexin a pe tæra, larghi e un po’ a gommio, segoan una cœuscia longa ma no troppo ciatta. O pê de un ovâ poco allonghio, o ricorda quello do lovo. E die son magre. Spalla ben muscolosa. Gommie votte inderê.
Andatua: a so andatua preferia a l'è o galoppo.
Coa: ben attaccâ, ciutosto grossa, assæ longa, portâ a messoiia e, távotta con pei a spiga.
Pelle: neigra ò ben marmoizâ de placche neigre, ma mai intregamente gianca. O çê da bocca, e lerfe, e parte genitæ e i cuscinetti plantæ son neigri.
Pei: assæ grosso, no goæi curto e spesso.
Coî ammissi: segnao da macce neigre in sce fondo gianco intregamente pittettao de neigro, ch'o ghe doña una specie de riflesso blœu abbæn. Doe macce neigre s'attrœuvan generalmente a-i doi loei da testa, crœuvan i oege, ingœuggian i œuggi e se arrestan a-e masche, no se riconzonzan in sce-a sommitæ do cranio, lasciandoghe into mezo un spaçio gianco, into quæ se trœuva frequentemente una piccena maccia neigra, de forma ovâ, ch'a l'è segno de distinçion. Doe marcatue cô de sciamma ciu ò meno viva poste de d'ato a l’arcâ de çegge vegnan a quadruplicâ i œuggi. Se trœuva pægiamente de traççe cô de sciamma in sce-e masche, in sce-e lerfe, in sce-a parte interna de l’œuggio, in sce-i arti e sotta a coa. Di soggetti g'han o mantello senciamente maculao de neigro, sempre con de traççe cô de sciamma.
Difetti ciu ricorenti: prognatismo, enognatismo, coî no ammissi, mezue fœua standard, mancança de premolæ, carattere timmido, attezzamento aggrescivo, monorchidismo, criptorchidismo, andatua scoretta, testa curta, cranio troppo ciatto ò troppo drito, oege curte, oege attaccæ âte, œuggio ciæo, mucose rœusa, toraxe poco sviluppao, pê ciatti, arti graçili, groppa troppo sfuzzente, assença de traççe cô de sciamma, traççe de depigmentaçion.
Referençe[Càngia | modifica wikitesto]
http://www.agraria.org/cani/grandbleudegascogne.htm
Vinattieri Federico - www.difossombrone.it
oci_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn glg_Latn mlt_Latn